હાર્દિકના વકીલ રફીક લોખંડવાલાએ કોર્ટને જણાવ્યું હતું કે,અનામત આંદોલનમાં ઉશ્કેરણી ફેલાવવા અને હિંસા ભડકાવવા માટે હાર્દિકનો કોઈ રોલ નથી. ચિરાગ, દિનેશ અને કેતન તેના માટે જવાબદાર છે. ક્રાઈમ બ્રાન્ચે કોર્ટમાં રજૂ કરેલી ચાર્જશીટમાં મોબાઈલ ફોનની વાતચીતની સ્ક્રીપ્ટ રજૂ કરી છે.જેમાં હાર્દિકની કોઈની સાથે વાતચીતનો ઉલ્લેખ નથી. ચિરાગ, કેતન અને દિનેશ હિંસા ફેલાવવા માટે અને આંદોલનમાં વધુ લોકો સામેલ થાય તેવી વાતો કરી રહ્યા છે. આમ હાર્દિક ઉપર ખોટી રીતે દોષનો ટોપલો નાંખવામાં આવી રહ્યો છે.હાર્દિક સામે કોઈ પુરાવા નથી. આથી તેને જામીન આપવા જોઈએ.આમ હાર્દિકના વકીલની રજૂઆતથી એક તબક્કે કોર્ટ રૂમમાં સોંપો પડી ગયો હતો. કોર્ટમાં થયેલી રજૂઆતથી સરકારને વાકેફ કરવામાં આવી હતી.